hotchpotch/miracl-hf-unified huggingface dataset:
बादल
वायुमण्डल में मौज़ूद जलवाष्प के संघनन से बने जलकणों या हिमकणों की दृश्यमान राशि बादल कहलाती है। मौसम विज्ञान में बादल को उस जल अथवा अन्य रासायनिक तत्वों के मिश्रित द्रव्यमान के रूप में परिभाषित किया जाता है जो द्रव रूप में बूंदों अथवा ठोस रवों के रूप में किसी ब्रह्माण्डीय पिण्ड के वायुमण्डल में दृश्यमान हो। बादल वर्षण (वर्षा और हिमपात इत्यादि) का प्रमुख स्रोत होते हैं।
बादलों का विधिवत वैज्ञानिक अध्ययन मौसम विज्ञान की बादल भौतिकी नामक शाखा में किया जाता है।
16,500 फीट (5, 000 मीटर) से ऊँचे।
6,500 से 16,500 फीट (2,000 से 5,000 मीटर) से ऊँचे |
6,500 फीट (2,000 मीटर) तक ऊँचे| ये वायुमण्डल में निचले स्तर से लेकर ट्रोपोपॉज़ तक आकार धारण करते हैं।
Lagbhag - 40 डिग्री सेल्सियस hota hai
शिकार (1968 फ़िल्म)
शिकार सन् 1968 में प्रदर्शित हिन्दी भाषा की रहस्यमयी रोमांचक फिल्म है। जिसमें धर्मेन्द्र, आशा पारेख, संजीव कुमार तथा जॉनी वॉकर मुख्य भूमिका में है।
रात को घर लौटते समय अजय को एक दुर्घत्नाग्रस्त जीप दिखती है जिसमें किरण बेहोश पडी होती है। वह उसे अपने घर ले जाता है लेकिन सुबह होते ही किरण उसे बिना बताए वहाँ से चली जाती है। उसी दिन अजय को पुलिस इंस्पेक्टर राय से पता चलता है कि उसके मित्र नरेश माथुर का किसी ने खून कर दिया है। एक स्टेज शो के दौरान उसकी मुलाकात एक बार फिर किरण से होती है, जान-पहचान निकालने पर पता चलता है कि वह रिटायर्ड कमीश्नर शर्मा की बेटी है। खून की जांच पडताल में इंस्पेक्टर राय का संदेह नरेश की मंगेतर किरण पर जाता है, जो खून की रात नरेश से मिलने भी गई थी। कहानी के आगे बढने के साथ कई और रहस्यो से भी पर्दा उठता है।
फ़िल्म के गीत हसरत जयपुरी ने लिखे है तथा संगीत शंकर-जयकिशन ने दिया है।
फ़िल्म ने 16वें फ़िल्मफ़ेयर पुरस्कार में विभिन्न श्रेणियों में पुरस्कार जीते।
डेल्टा
डेल्टा-भूमि या डेल्टा नदी के मुहाने पर उसके द्वारा बहाकर लाय गए अवसादों के निक्षेपण से बनी त्रिभुजाकार आक्रति होती हैं। डेल्टा का नामकरणकर्ता हेरोटोडस को माना जाता हैं।सुंदरवन डेल्टा विश्व का सबसे बड़ा डेल्टा है जो गंगा नदी पर स्थित है यह गंगा नदी भारत में स्थित है इसलिए सुंदरबन डेल्टा भारत का सबसे बड़ा डेल्टा एशिया का सबसे बड़ा डेल्टा व विश्व का सबसे बड़ा डेल्टा है
अनोखा रिश्ता (1986 फ़िल्म)
अनोखा रिश्ता 1986 में बनी हिन्दी भाषा की फिल्म है।
कवि (1954 फ़िल्म)
कवि 1954 में बनी हिन्दी भाषा की फिल्म है।
जोरू का गुलाम (1972 फ़िल्म)
जोरू का गुलाम 1972 में बनी हिन्दी भाषा की फिल्म है।
दो चट्टानें (1974 फ़िल्म)
दो चट्टानें 1974 में बनी हिन्दी भाषा की फिल्म है।
दुख भंजन तेरा नाम (1974 फ़िल्म)
दुख भंजन तेरा नाम 1974 में बनी हिन्दी भाषा की फिल्म है।
सगीना (1974 फ़िल्म)
सगीना 1974 में बनी हिन्दी भाषा की फिल्म है।
ज़ंजीर (1973 फ़िल्म)
ज़ंजीर 1973 में बनी हिन्दी भाषा की फिल्म है।शेर खान: अस्सलाम-आले-कुं इंस्पेक्टर, हमारी खुशकिस्मती तुम जैसे बड़े अफसर ने हमें याद किया, हमारे लायक कोई खिदमत विजय: तुम्हारा नाम शेर खान हैं शेर खान: इस इलाके में नए आये हो साहब, वरना शेर खान को कौन नहीं जनता? खैर अब मुलाकात हो गई विजय: जब तक बैठने को न कहा जाये शराफ़त से खड़े रहो, यह पुलिस स्टेशन हैं तुम्हारे बाप का घर नहीं शेर खान: साहब आज तक किसी ने शेर खान से इतनी बड़ी बात नहीं कही, यह तुम नहीं तुम्हारी वर्दी तुम्हारी कुर्सी बोल रही हैं, जिस दिन यह कुर्सी यह वर्दी नहीं रहेगी तुम... विजय: (चिल्लाते) शाट अप यू ब्लडी... शेर खान: चिल्लाओ नहीं साहब, गला ख़राब हो जाएगी साहब, घंटी बजाओ और हवालदार को कहो के शेर खान को हवालात में बंद कर दे विजय: हवालदार, शेर खान को बहार छोड़ दो शेर खान: शेर खान खुद आया था, खुद चला जायेगा, खुदा-हाफिज़
लोफर (1973 फ़िल्म)
लोफर 1973 में बनी हिन्दी भाषा की फिल्म है। इसका निर्देशन ए॰ भीमसिंह द्वारा किया गया और इसमें धर्मेन्द्र, मुमताज़, के एन सिंह, पदमा खन्ना, आदि हैं। जारी होने पर ये "हिट" रही थी। सदाबहार गीत "आज मौसम बड़ा बेईमान है" लोकप्रिय रहा था और 2001 की फिल्म मानसून वैडिंग में इस्तेमाल किया गया।
रंजीत (धर्मेन्द्र) एक लोफर और पॉकेटमार है, जो एक गिरोह के लिए चोरी का काम करता है। उसे एक लड़की, अंजु (मुमताज़) से प्यार हो जाता है, पर उसे पता नहीं होता है कि अंजु दुश्मन गिरोह के लिए उसकी जासूसी कर रही है। गिरोह के लोग रंजीत को जाल में फँसाने के लिए योजना बनाते हैं, लेकिन अंजु उसे पहले ही सचेत कर देती है और वो वहाँ से भाग जाता है। रंजीत अपने एक दोस्त की मदद भी करता है, जो अपनी बेटी को कहे रहता है कि वो काफी अमीर व्यापारी है।
वहीं रंजीत को कुछ गहने दुश्मन गिरोह के चुराने से पहले चुराने होते हैं। वो अपने एक चलने वाले खिलौने, जो कुत्ते की तरह दिखता है, के सहारे गहने चुराने की कोशिश करता है। वहीं अंजु अपने गिरोह के लोगों को बोलती है कि अब वो रंजीत की जासूसी नहीं करेगी, क्योंकि अब उसे भी रंजीत से प्यार हो गया है।
फागुन (1973 फ़िल्म)
फागुन 1973 में बनी हिन्दी भाषा की फिल्म है।
ग़ज़ा
ग़ज़ा पट्टी एक फिलिस्तानी क्षेत्र है। यह इसरायल के दक्षिण-पश्चिम में एक 45 किलोमीटर लम्बी तथा 6-12 किलोमीटर चौड़ी पट्टी के रूप में हैं। इसका दक्षिणी छोर मिस्र से जुड़ा हुआ है पर बाकी दिशाओं से यह इसरायल द्वारा घिरा है। य हाँ तक कि इसकी पश्चिमी सीमा जो भूमध्यसागर को खुलती है, पर भी इसरायली जलसेना का नियंत्रण है। यहाँ अरब मुसलमान रहते हैं जिनकी आबादी कोई 20 लाख के आसपास है।
ग़ज़ा शहर यहाँ की मुख्य आबादी है।
शिमोन पेरेज़
शिमोन पेरेज़ (२ अगस्त १९२३ – २८ सितंबर २०१६) इज़रायली राजनीतिज्ञ थे। वे १३ सितम्बर १९८४ से २० अक्टूबर १९८६ तक और फिरसे ४ नवम्बर १९९५ से १८ जून १९९६ तक दो बार इज़राइल के प्रधानमन्त्री रहे और २००७ से २०१४ तक इज़रायल के राष्ट्रपति थे।
१९९४ में पेरेज़को यित्झाक राबिन और यासिर अराफ़ात के साथ नोबेल शांति पुरस्कार से सम्मानित किया गया था।
बड़ी दीदी (1969 फ़िल्म)
बड़ी दीदी 1969 में बनी हिन्दी भाषा की फिल्म है। इस फ़िल्म का एक गीत पायल बजाती चली हो कहाँ यह गीत महाराष्ट्र के औरंगाबाद शहर में स्थित बीबी का मक़बरा में फिल्माया गया है लेकिन डायरेक्टर ने इसे ताजमहल बताकर जनता को मूर्ख बनाया है।
नामग्याल राजतन्त्र
नामग्याल राजतन्त्र सिक्किम का राजतन्त्र था। इसी राजतन्त्र के दौरान सिक्किम भारत का हिस्सा बन गया।
मैन बुकर अंतरराष्ट्रीय पुरस्कार
मैन बुकर अंतरराष्ट्रीय पुरस्कार एक अन्तराष्ट्रिय पुरस्कार है।
सुन्दरलाल बहुगुणा
सुन्दरलाल बहुगुणा (9 जनवरी सन 1927 - 21 मई 2021) भारत के एक महान पर्यावरण-चिन्तक एवं चिपको आन्दोलन के प्रमुख नेता थे। उन्होने हिमालय के पर्वतीय क्षेत्रों में वनों के संरक्षण के लिए संघर्ष किया। उनकी पत्नी भी उनके अन्दोलन से जुड़ी हुईं थीं। १९७० के दशक में पहले वे चिपको आन्दोलन से जुड़े रहे और १९८० के दशक से २००४ तक के दशक में टिहरी बाँध के निर्माण के विरुद्ध आन्दोलन से। वे भारत के आरम्भिक पर्यावरण प्रेमियों में से एक हैं।
चिपको आन्दोलन के प्रणेता सुन्दरलाल बहुगुणा का जन्म 9 जनवरी सन 1927 को उत्तराखंड के 'मरोडा' नामक स्थान पर हुआ। अपनी प्राथमिक शिक्षा के बाद वे लाहौर चले गए और वहीं से बी.ए. किए। सन 1949 में मीराबेन व ठक्कर बाप्पा के सम्पर्क में आने के बाद ये दलित वर्ग के विद्यार्थियों के उत्थान के लिए प्रयासरत हो गए तथा उनके लिए टिहरी में ठक्कर बाप्पा होस्टल की स्थापना भी किए। दलितों को मन्दिर प्रवेश का अधिकार दिलाने के लिए उन्होंने आन्दोलन छेड़ दिया।
अपनी पत्नी श्रीमती विमला नौटियाल के सहयोग से इन्होंने सिलयारा में ही पर्वतीय नवजीवन मण्डल की स्थापना भी की। सन 1971 में शराब की दुकानों को खोलने से रोकने के लिए सुन्दरलाल बहुगुणा ने सोलह दिन तक अनशन किया। चिपको आन्दोलन के कारण वे विश्वभर में वृक्षमित्र के नाम से प्रसिद्ध हो गए।
बहुगुणा के 'चिपको आन्दोलन' का घोषवाक्य है-
सुन्दरलाल बहुगुणा के अनुसार पेड़ों को काटने की अपेक्षा उन्हें लगाना अति महत्वपूर्ण है। बहुगुणा के कार्यों से प्रभावित होकर अमेरिका की फ्रेण्ड ऑफ़ नेचर नामक संस्था ने 1980 में इनको पुरस्कृत भी किया। इसके अलावा उन्हें कई सारे पुरस्कारों से सम्मानित किया गया। पर्यावरण को स्थाई सम्पति माननेवाले ये महापुरुष पर्यावरण गाँधी कहलाते थे। 21 मई 2021 को ९४ वर्ष की आयु में ऋषिकेश मे अखिल भारतीय आयुर्विज्ञान संस्थान, ऋषिकेश में उनका निधन हो गया।
1984 राष्ट्रीय एकता पुरुस्कार,
1985 वृक्ष मानव पुरुस्कार
1981 पद्मश्री पुरुस्कार
1983 जमुनालाल बजाज पुरूस्कार
2009 पद्म विभूषण
हीरो (1983 फ़िल्म)
हीरो 1983 में बनी हिन्दी भाषा की रूमानी एक्शन फिल्म है। यह सुभाष घई द्वारा निर्देशित है। इसमें जैकी श्रॉफ, जिन्हें "जैकी" के रूप में भी जाना जाता है, ने मुख्य भूमिका निभाई और इस फिल्म के माध्यम से प्रसिद्धि हासिल की। अभिनेत्री मीनाक्षी शेषाद्रि, जिन्हें 1981 में मिस इंडिया का ताज पहनाया गया था और इसमें मुख्य महिला पात्र निभाया, ने इस फिल्म के माध्यम से लोकप्रियता हासिल की।
यह सुभाष घई द्वारा निर्मित पहली फिल्म है। इसका संगीत बहुत लोकप्रिय रहा था। 2015 में निखिल आडवाणी द्वारा निर्देशित इसका एक रीमेक, इसी नाम से रिलीज़ हुआ था।
कहानी शुरू होती है पाशा (अमरीश पुरी) को जेल ले जाने के साथ। स्थिति से बाहर निकलने के लिए, वह अपने सबसे भरोसेमंद आदमी है, जैकी (जैकी श्रॉफ) को लिखता है। जैकी, श्रीकांत माथुर (शम्मी कपूर) के पास जाता है और उन्हें चेतावनी देता है। फिर वह श्रीकांत की बेटी राधा (मीनाक्षी शेषाद्रि) का अपहरण कर लेता है। वह उसे बताता है कि वह एक पुलिस अधिकारी है और वे प्यार में पड़ जाते हैं; हालांकि, बाद में उसे पता चल जाता है कि वह एक गुंडा है। फिर भी, वह उसे छोड़ के नहीं जाती है, बल्कि आत्मसमर्पण करने के लिए उससे आग्रह करती है। सच्चे प्यार से वो बदल जाता है और खुद पुलिस के सामने आत्मसमर्पण कर देता है। उसे दो साल की सजा होती है।
वापस घर पर, राधा अपने भाई, दामोदर (संजीव कुमार) को पूरा सच बताती है। किसी और से उसकी शादी न कर दी जाए, इसलिये वह अपने दोस्त जिम्मी (शक्ति कपूर) को राधा का प्रेमी होने का नाटक करने के लिये कहता है। जिम्मी स्थिति को गलत समझ लेता है और राधा से प्यार करने लगता है। जब जैकी वापस आता है, वह एक गैरेज में काम करना शुरू कर देता है और खुद में सुधार करने की कोशिश करता है। इस सब के बावजूद, श्रीकांत उसे उसके जीवन से बाहर फेंक देता है। कई दिन और घटनाओं के बाद, दामोदर को पता चल जाता है जिम्मी नशीली दवाओं का तस्कर है। जेल से रिहा होने के बाद पाशा श्रीकांत और जैकी, दोनों के खिलाफ बदला लेने की इच्छा रखता है। तो वो राधा, श्रीकांत और दामोदर का अपहरण कर लेता है। जैकी अंतिम क्षण में आता है और उन सभी को मुक्त करा लेता है। एक सुखद अंत के रूप में, श्रीकांत राधा को जैकी से शादी करने देता है।
सवाल (1982 फ़िल्म)
सवाल (अंग्रेजी: Question) में यश चोपड़ा द्वारा निर्मित, रमेश तलवार द्वारा निर्देशित हिन्दी फ़िल्म है। खय्याम इसके संगीतकार एवं गीतकार मजरुह सुल्तानपुरी है। इसमें शशि कपूर, संजीव कुमार, वहीदा रहमान, रणधीर कपूर, प्रेम चोपड़ा, हेलन, मैक मोहन, मदन पुरी एवं मनमोहन कृष्णा जैसे प्रमुख कलाकारों ने पात्र निभाये हैं। सेठ धनपतराय मेहता (संजीव कुमार), एक धनिक व्यापारी एवं शहर के नामी व्यक्ति, अपनी पत्नी अंजू (वहीदा रहमान), पुत्र विकी (रणधीर कपूर) व बेटी सोनिया (पूनम ढिल्लों) के साथ रहते हैं। विकी का शमशेर सिंह (प्रेम चोपड़ा) की बहन रश्मी (स्वरुप सम्पत) से प्रेम है। शमशेर सिंह धनपतराय के व्यापारिक भागीदार है। इधर सोनिया, एक ईमानदार पुलिस इंस्पेक्टर रवि मल्होत्रा (शशि कपूर) से अपने प्रेम की बात बताती है। उससे मिलने के बाद घर के सभी लोगों को रवि पसन्द है, पर धनपतराय उसे नापसन्द करने का कारण किसी को नहीं बताते| वास्तव में धनपतराय के तस्कर होना घर में किसीको पता नहीं है। उसके व्यापारिक भागीदार भी इसमें उसके साथ है। रवि को मार उसकी सोनिया से विवाह रोकने का प्रयत्न करने पर भी वह बच जाता है। एक दिन रवि किसी तस्कर को पकड़ने जाए, धनपतराय को उसके साथ देख चौंकता है। धनपतराय कि वास्तविकता जान रवि अपने साथियों को उसके गोदाम की तलाश करने कहता है। इधर विकी को इस बात का पता चले, गोदाम पहुँचकर वहां चलरही गोलीबारी देखता है। कुछ करने से पहले वह उसमे गोली का शिकार होता है। अंजू अपने पति को बेटे कि मौत का ज़िम्मेदार मानती है। इस बीच रवि सोनिया को उसके पिता कि वास्तविकता बताने पर वह भी पिता को सभी घटनाओं का दोषी मानती है। इस मोड पर धनपतराय को वास्तविक सम्पत्ति (परिवार की सुख अथवा धन दौलत) का "सवाल" उठता है। इस बात को समझ अपने को सुधारना शेष कथा में दर्शाया गया है। सभी गीत के गीतकार मजरुह सुल्तानपुरी एवं संगीतकार खय्याम है।
सुराग (1982 फ़िल्म)
सुराग 1982 में बनी हिन्दी भाषा की फ़िल्म है।
हथकड़ी (1982 फ़िल्म)
हथकड़ी 1982 में बनी हिन्दी भाषा की फ़िल्म है।
अय्याश (1982 फ़िल्म)
अय्याश 1982 में बनी हिन्दी भाषा की फ़िल्म है।
खुद्दार (1982 फ़िल्म)
खुद्दार 1982 में बनी हिन्दी भाषा की फ़िल्म है। इसका निर्देशन रवि टंडन ने किया और मुख्य भूमिकाओं में अमिताभ बच्चन, परवीन बॉबी, विनोद मेहरा, संजीव कुमार, प्रेम चोपड़ा, महमूद, बिन्दिया गोस्वामी और तनुजा हैं। यह फिल्म "हिट" रही थी।
गोविंद (अमिताभ बच्चन) और राजेश (विनोद मेहरा) दो भाई हैं, वे अपने बड़े सौतेले भाई, हरी (संजीव कुमार) के साथ काफी खुश रहते हैं। हरी अपनी कानून की पढ़ाई पूरी करने दो महीने के लिए घर से बाहर चले जाता है। उसकी नई नई शादी हुई होती है और उसकी पत्नी सीमा (तनुजा) को अपने पति के अपने सौतेले भाइयों की इतनी चिंता करने से बहुत जलन होती है। वो अपने पति के जाने के बाद उन दोनों को घर छोड़ कर मुंबई जाने के लिए मजबूर कर देती है।
कुछ दिनों तक सड़कों में भटकने के बाद उन दो भाइयों को रहने की जगह मिल जाती है। वे दोनों रहीम (ए॰ के॰ हंगल) के घर रुकते हैं, जिसका एक बेटा, अनवर और एक बेटी, फरीदा हैं। गोविंद अपने भाई की पढ़ाई का जिम्मा अपने सर ले लेता है और टैक्सी ड्राइवर बन जाता है। वहीं राजेश में लालच और छिछोरापन बहुत ज्यादा बढ़ जाये रहता है। वो एक अमीर खानदान की लड़की, मंजु से शादी कर लेता है और उसके ही घर रहने लगता है।
वर्मा का भाई, बंसी (प्रेम चोपड़ा) राजेश को ड्रग तस्करी के काम से वर्मा ट्रांसपोर्ट कंपनी के गाड़ी से भेज देता है। उसके साथ अनवर भी इसी काम में लगे रहता है। एक दिन पुलिस को इसकी भनक लग जाती है और मुठभेड़ में अनवर को बुरी तरह से चोट लग जाती है। बंसी के गुंडे, अनवर का अपहरण करने की कोशिश करते हैं, इस दौरान रहीम को गोली लग जाती है।
इस घटना के बाद राजेश को एहसास होता है कि किस तरह बंसी उसका इस्तेमाल कर रहा था। लेकिन बंसी तब तक सेठ वर्मा की हत्या कर देता है और उस हत्या के आरोप में राजेश को फँसाने की कोशिश करता है। लेकिन पुलिस को उस जगह पर गोविंद मिलता है और उसी पर हत्या का आरोप लग जाता है। उसे अदालत में लाया जाता है, जहाँ हरी जज रहता है। जब हरी के सामने गोविंद की सच्चाई आती है, वो जज न बन कर उसके तरफ से वकील बन जाता है। वो सारी सच्चाई सामने ले आता है कि बंसी ही असल हत्यारा है। बंसी अदालत से भागने लगता है, गोविंद उसे अपने टैक्सी के सहारे पकड़ लेता है। वे तीनों भाई वापस एक हो जाते हैं।
अरुण गोविल
अरुण गोविल एक हिन्दी फिल्म एवं दूरदर्शन अभिनेता हैं। इन्होने रामानंद सागर निर्मित हिन्दी धारावाहिक रामायण में राम की भूमिका निभायी थी। इससे इनको बहुत प्रसिद्धि मिली।
अरुण गोविल का जन्म राम नगर उत्तरप्रदेश में हुआ৷ इनकी प्रारम्भिक शिक्षा उत्तरप्रदेश से ही हुई৷ उन्ही दिनों यह नाटक में अभिनय करते थे৷ इनके पिता चाहते थे कि यह एक सरकारी नौकरीपेशा बने पर अरुण गोविल का सोचना विपरीत था৷ अरुण कुछ ऐसा करना चाहते थे जो यादगार बने, इसलिए सन् १९७५ में यह बम्बई चले गए और वहाँ खुद का व्यवसाय प्रारम्भ किया उस वक्त यह केवल १७ वर्ष के थे৷ कुछ दिनों के बाद इन्हें अभिनय के नए नए रास्ते मिलना शुरु हुए৷
अरुण गोविल ज्यादातर राजश्रीवालों की पारिवारिक फ़िल्मों में काम करते थे, जिनमें जीवन मूल्यों को अनदेखा नहीं किया जाता है। रामानंद सागर-निर्देशित रामायण में भगवान राम का किरदार भी ऐसे ही था। इसलिए गोविल भी राम का किरदार अच्छे से कर पाए और यही उनकी शोहरत का मुख्य कारण बना।
नमकीन (फ़िल्म)
नमकीन 1982 में प्रदर्शित होने वाली हिन्दी फ़िल्म है जिसे गुलज़ार ने निर्देशित किया था। यह बांग्ला साहित्यकार समरेश बसु की कहानी पर आधारित है। मुख्य कलाकार संजीव कुमार, शर्मिला टैगोर, शबाना आज़मी और वहीदा रहमान हैं। संगीत राहुल देव बर्मन का है।
हिमाचल प्रदेश के एक छोटे से पर्वतीय गाँव में एक ट्रक ड्राइवर गेरुलाल (संजीव कुमार) आता है। स्थानीय ढाबे वाला धनीराम, गेरुलाल को एक वृद्धा ज्योति (वहीदा रहमान) के घर पर एक कमरा किराज़े पर दिलवा देता है। ज्योति की तीन बेटियां हैं- सबसे बड़ी... निमकी (शर्मिला टैगोर), मंझली... मिट्ठु (शबाना आज़मी) और सबसे छोटी चिनकी (किरण वैराले)। धीरे धीरे गेरुलाल, चारों महिलाओं के नजदीक आ जाता है और घर के सदस्य जैसा हो जाता है। वह निमकी से प्रेम करने लगता है परंतु वह शादी करने से इंकार कर देती है और गेरुलाल से कहती है कि उसे मिट्ठु से शादी कर लेनी चाहिये। गेरुलाल को वहाँ से जाना पड़ता है।
कुछ बरस बीत जाते हैं और एक बार गेरुलाल की मुलाकात नौटंकी में नाचने वाली स्त्री से होती है। यह चिनकी है जो अब अपने पिता किशनलाल के साथ रहती है। चिनकी से गेरुलाल को पता चलता है कि पिछले तीन बरसों में निमकी और बहनों की कोई खोज खबर न लेकर उसने गलती की है। वह गाँव में जाता है तो निमकी को अकेले रहते पाता है। ज्योति और मिट्ठु, दोनों ही मर चुकी हैं। गेरुलाल निमकी को अपने साथ ले आता है। फ़िल्म को आर॰ डी॰ बर्मन के अच्छे संगीत के लिये भी जाना जाता है।
श्रीमान श्रीमती (1982 फ़िल्म)
श्रीमान श्रीमती 1982 में बनी हिन्दी भाषा की फ़िल्म है।
सिंदूर बने ज्वाला (1982 फ़िल्म)
सिंदूर बने ज्वाला 1982 में बनी हिन्दी भाषा की फ़िल्म है।
मौसमी चटर्जी
मौसमी चटर्जी हिन्दी फिल्म की अभिनेत्री हैं।
मौसमी चटर्जी कलकत्ता (अब कोलकाता) में जन्मी हैं। उनके पिता फौज में थे। इसके अलावा उनके दादा जज के रूप में काम कर चुके थे। उनका एक भाई तथा बहन भी हैं। उनका विवाह बहुत ही कम उम्र में जयंत मुख़र्जी से हुआ था। वे महान गायक हेमंत कुमार के पुत्र थे। उनकी दो बेटियां हैं जिनके नाम पायल और मेघा हैं। उन्होंने अपना फ़िल्मी सफ़र शादी के बाद शुरू किया था जो कि उस समय बड़ी ही अनोखी बात थी।
इतनी सी बात (1981 फ़िल्म)
इतनी सी बात 1981 में बनी हिन्दी भाषा की फ़िल्म है।
बीवी ओ बीवी (1981 फ़िल्म)
बीवी ओ बीवी 1981 में बनी हिन्दी भाषा की फ़िल्म है।
चेहरे पे चेहरा (1981 फ़िल्म)
चेहरे पे चेहरा 1981 में बनी हिन्दी भाषा की फ़िल्म है।
सुलक्षणा पंडित
सुलक्षणा पंडित एक हिन्दी फिल्म अभिनेत्री हैं।
ये रायगढ़ घराने से संबंधित हैं।
लेडीज़ टेलर (1981 फ़िल्म)
लेडीज़ टेलर 1981 में बनी हिन्दी भाषा की फ़िल्म है।
राष्ट्रमण्डल खेल
राष्ट्रमंडल खेल या कॉमनवेल्थ गेम्स एक अंतरराष्ट्रीय बहु-खेल प्रतियोगिता है जिसमें राष्ट्रमंडल देशों के एथलीट शामिल होते हैं। यह आयोजन पहली बार 1930 में हुआ था, तथा तब से हर चार साल पर होता है। राष्ट्रमंडल खेलों को 1930 से 1950 तक ब्रिटिश एंपायर गेम्स, 1954 से 1966 तक ब्रिटिश एंपायर एंड कॉमनवेल्थ गेम्स और 1970 से 1974 तक ब्रिटिश कॉमनवेल्थ गेम्स के नाम से जाना जाता था। विकलांग एथलीटों को उनकी राष्ट्रीय टीमों के पूर्ण सदस्यों के रूप में पहली बार मान्यता देने के कारन, राष्ट्रमंडल खेलों को पहली पूर्ण रूप से समावेशी अंतर्राष्ट्रीय बहु-खेल प्रतियोगिता भी मन जाता है। तथा यह दुनिया का पहला बहु-खेल कार्यक्रम है जो महिलाओं और पुरुषों के पदक की घटनाओं की समान संख्या को शामिल करता है और हाल ही में 2018 के राष्ट्रमंडल खेलों में लागू किया था
एश्ली कूपर वे प्रथम व्यक्ति थे जिन्होंने सदभावना को प्रोत्साहन देने और पूरे ब्रिटिश राज के अंदर अच्छे संबंध बनाए रखने के लिए एक अखिल ब्रितानी खेल कार्यक्रम आयोजित करने के विचार को प्रस्तुत किया। वर्ष 1928 में कनाडा के एक प्रमुख एथलीट बॉबी रॉबिन्सन को प्रथम राष्ट्र मंडल खेलों के आयोजन का भार सौंपा गया। ये खेल 1930 में हेमिल्टन शहर, ओंटेरियो, कनाडा में आयोजित किए गए और इसमें 11 देशों के 400 खिलाड़ियों ने हिस्सा‍ लिया।
तब से हर चार वर्ष में राष्ट्रमंडल खेलों का आयोजन किया जाता है। द्वितीय विश्व युद्ध के दौरान इनका आयोजन नहीं किया गया था। इन खेलों के अनेक नाम हैं जैसे ब्रिटिश एम्पायर गेम्स, फ्रेंडली गेम्स और ब्रिटिश कॉमनवेल्थ गेम्स। वर्ष 1978 से इन्हें सिर्फ कॉमनवेल्थ गेम्स या राष्ट्रमंडल खेल कहा जाता है। मूल रूप से इन खेलों में केवल एकल प्रतिस्पर्द्धात्मक खेल होते थे, 1998 में कुआलालम्पुर में आयोजित राष्ट्र मंडल खेलों में एक बड़ा बदलाव देखा गया जब क्रिकेट, हॉकी और नेटबॉल जैसे खेलों के दलों ने पहली बार अपनी उपस्थिति दर्ज की।
वर्ष 2001 में इन खेलों द्वारा मानवता, समानता और नियति की तीन मान्यताओं को अपनाया गया, जो राष्ट्रमंडल खेलों की मूल मान्यताएं हैं। ये मान्यताएं हजारों लोगों को प्रेरणा देती है और उन्हें आपस में जोड़ती हैं तथा राष्ट्रमंडल के अंदर खेलों को अपनाने का व्यापक अधिदेश प्रकट करती हैं। क्वीन्स बेटन रिले  ओलम्पिक टोर्च की तरह राष्ट्रमंडल खेलों में भी क्वीन्स बेटन रिले की औपचारिकताएं पूरी की जाती हैं। इसमें प्रथम बार १९५८ कें कार्डिफ (ब्रिटेन) में शुरू किया गया था। पारंपरिक रूप से बेटन रिले बकिंघम पैलेस से शुरू होता है। १९वां राष्ट्रमंडल खेलों का आयोजन 3-14 अक्टूबर २०१० के बीच दिल्ली में किया गया। इसमें ७१ देशों एवं क्षेत्र के ६०८१ एथलिटों ने १७ खेलों की २७२ स्पर्धाओं में भाग लिया। इन खेलों का उद्घाटन एवं समापन समारोह नई दिल्ली के जवाहरलाल नेहरू स्टेडियम में संपन्न हुआ। एशिया में अभी तक दो बार ही राष्ट्रमंडल खेलों का आयोजन हुआ है। 2014 में राष्ट्रमंडल खेलों का आयोजन स्कॉटलैंड के ग्लासगो शहर में हुआ। यह 20वें कॉमनवैल्थ गेम्स थे।
21वें राष्ट्रमंडल खेल का आयोजन आॅस्ट्रेलिया के गोल्ड कोस्ट सिटी में 4 अप्रैल 2018 से 15 अप्रैल 2018 के बीच आयोजित किया गया। इसका उद्घाटन गोल्ड कोस्ट सिटी के करारा स्टेडियम में 4 अप्रैल 2018 को बहुत ही आकर्षक आतिशबाजी के साथ किया गया। आॅस्ट्रेलिया, 21वें राष्ट्रमंडल खेल के आयोजन को शामिल करते हुए, ने पांचवीं बार राष्ट्रमंडल खेलों की मेजबानी किया है। इससे पहले यहां के मेलबर्न, ब्रिस्बन, पर्थ और सिडनी शहरों में राष्ट्रमंडल खेल हो चुके हैं। 2022 के राष्ट्रमंडल खेल इंग्लैंड के बर्मिंघम शहर में 27 जुलाई से होंगे।
खेल प्रतियोगितायें
खेल प्रतिस्पर्धाओं को खेल प्रतियोगिता कहते हैं।
सोनाली कुलकर्णी
सोनाली कुलकर्णी हिन्दी फिल्मों की एक प्रसिद्ध अभिनेत्री हैं। उनका जन्म पुणे में हुआ। वो हिन्दी और मराठी फ़िल्मों में काम कर चुकी हैं। वो दिल चाहता है (2001), टैक्सी नम्बर ९२११ (2006), सिंघम (2011) में अपने अभिनय के लिए जानी जाती हैं।
सोनाली का जन्म पुणे में महाराष्ट्र के एक ब्राह्मण परिवार में हुआ। उनके पिता अभियंता हैं और उनके दो भाई हैं: संदीप और संदेश। उन्होंने अपनी विद्यालयी शिक्षा अभिनव विद्यालय से पूर्ण की और फर्ग्युसन महाविद्यालय से स्नातक की शिक्षा पूर्ण की।
कर्मा (1986 फ़िल्म)
कर्मा 1986 में बनी हिन्दी भाषा की एक्शन फिल्म है। सुभाष घई द्वारा निर्देशित इस फिल्म में दिलीप कुमार, नूतन, नसीरुद्दीन शाह, जैकी श्रॉफ, अनिल कपूर, पूनम ढिल्लों, श्रीदेवी और अनुपम खेर समेत कलाकार शामिल हैं। "विधाता" (1982) में उनकी पिछली फिल्म की सफलता के बाद यह फिल्म सुभाष घई और दिलीप कुमार की दोबारा जोड़ी बनाती है। किसी फिल्म में पहली बार दिलीप कुमार को अनुभवी अभिनेत्री नूतन के साथ देखा गया था। फिल्म बॉक्स ऑफिस पर एक बड़ी सफलता थी। राणा विश्व प्रताप सिंह (दिलीप कुमार) एक उच्च रैंकिंग पुलिस अधिकारी हैं जो जेल का प्रभारी है। वह अपराधियों को सफलतापूर्वक सुधारते हैं। एक दिन एक प्रमुख आतंकवादी संगठन सरगना से डॉ डैंग (अनुपम खेर) को गुप्त रूप से उनकी जेल में रखा जाता है। जब राणा दूर कहीं होता है, डैंग की सेना सफलतापूर्वक जेल का पता लगाती है और उसे मुक्त करती है। फिर उन्होंने जेल को नष्ट करने और आस-पास रहने वाले राणा के परिवार समेत सभी को मार दिया। हालांकि, उसकी पत्नी को छोड़ दिया जाता है।
शोक की अवधि के बाद, राणा ने डैंग और उसके आतंकवादी संगठन को खत्म करने के लिए एक मिशन शुरू करने का फैसला किया। उसकी योजना में एक कुलीन इकाई को प्रशिक्षित करना है। मिशन को भारत सरकार द्वारा अनुमोदित किया गया है और राणा ने सफलतापूर्वक बैजू ठाकुर (जैकी श्रॉफ), जॉनी / ज्ञानेश्वर (अनिल कपूर) और पूर्व आतंकवादी खैरुद्दीन चिश्ती (नसीरुद्दीन शाह) की भर्ती की।
राम लखन
राम लखन 1989 में बनी हिन्दी भाषा की फिल्म है। फिल्म सुभाष घई द्वारा निर्देशित है और अनिल कपूर, जैकी श्रॉफ, माधुरी दीक्षित, डिंपल कपाड़िया, राखी और अनुपम खेर ने इसमें मुख्य चरित्र निभाएँ हैं। लक्ष्मीकांत प्यारेलाल द्वारा दिये गए संगीत में निर्मित गाने काफी लोकप्रिय हुए थे।
शारदा की शादी एक अमीर खानदान में ठाकुर प्रताप सिंह के साथ होती है और उसके दो बच्चे भी होते हैं। ठाकुर प्रताप सिंह के पिता अपने पड़ोसी विश्वंभर (अमरीश पुरी) और भानु (परेश रावल) पर दया दिखाते हुए अपने घर में रखते हैं और वो लोग पैसे वसूलने और चोरी का कार्य करते हैं। वो दोनों हस्ताक्षर में धोका दे कर सारी जमीन जायदाद अपने नाम कर लेते हैं।
ठाकुर प्रताप सिंह के पिता को कार में बम लगा कर उड़ा दिया जाता है और जब ठाकुर प्रताप सिंह को उनके योजना के बारे में पता चलता है तो उन्हें सार्वजनिक रूप से अपमानित किया जाता है और गंभीर रूप से पीटने के बाद उसे चाकू मार कर छोड़ दिया जाता है। शारदा अपने दो बेटों के साथ बच जाती है और कसम खाती है कि वो उन हत्यारों के मरने के बाद ही अपने पति की राख़ को बहाएगी।
विश्वंभर और बानू अब अमीर होने के बाद उसका आनंद उठाते रहते हैं। उन दो बेटों में से एक राम (जैकी श्रॉफ) एक पुलिस अधिकारी बन जाता है और दूसरा बेटा लखन (अनिल कपूर) एक नाचने वाला रहता है। राम अपने भाई को भ्रष्टाचार से दूर रखने की कोशिश करता रहता है।
कई सालों बाद राम भीषाम्बर के गैर-कानूनी कार्यों पर नजर रखते रहता है और लखन कैसे जल्द से जल्द अमीर हो जाऊँ और खेलकुद के बारे में ही सोचते रहता है। राम को गीता (डिंपल कपाड़िया) से प्यार हो जाता है।
लखन को पता चलता है कि केसरिया विलायती को पकड़ने के लिए बहुत बड़ा इनाम रखा गया है, तो वो इनाम के लालच में आ कर उसे पकड़ने के बारे में सोचने लगता है। वह उसे पकड़ कर इनाम प्राप्त कर लेता है। उसे पुलिस का काम बहुत आसान लगता है आर वो अपने भाई की तरह पुलिस वाला बन जाता है। उसके बाद वो अपने बचपन की दोस्त राधा (माधुरी दीक्षित) से मिलने की कोशिश करता है।
राम और लखन में झगड़ा होने लगता है, क्योंकि दोनों की सोच अलग अलग होती है। लखन अपने अधिकार का उपयोग कर अपराधियों की मदद करता है और पैसा कमाते रहता है। बाद में वो विश्वंभर के साथ मिल जाता है। उसके फंसने के बाद राम उसे बचा लेता है और सभी अपराधियों को पकड़ लेता है।गीतकार - आनंद बख्शी 35वें फिल्मफेयर पुरस्कार
शमिता शेट्टी
शमिता शेट्टी (जन्म:2 फ़रवरी 1979) भारतीय सिनेमा की अभिनेत्री, मॉडल और इंटीरियर डिजाइनर हैं। वो बॉलीवुड की अभिनेत्री शिल्पा शेट्टी की छोटी बहन है।
शमिता की पहली फ़िल्म यश राज फ़िल्म्स की आदित्य चोपड़ा द्वारा निर्देशित "मोहब्बतें" थी। उनके किरदार इशिका के लिए उन्हें अपनी सहकर्मी किम शर्मा और प्रीति झंगियानी को आईफा का बेस्ट डेब्यू पुरस्कार मिला था। "मेरे यार की शादी है" और "साथिया" में उनके आइटम नम्बर की तारीफ़ हुई थी। "ज़हर" और "फरेब" उनकी कुछ और फ़िल्में है। बिग बॉस 3 में वो प्रतिभागी थी।। 2009 में फिल्मों से दुर होने के बाद इन्होने इटीरियर डिजाईनर में अपना फूल टाईम अपना करियर इटीरियर में बना लिया इनकी गोल्डन लीफ इटीरियर नाम की एक फर्म भी है
किरन जुनेजा
किरन जुनेजा भारतीय सिनेमा की एक अभिनेत्री हैं।
प्रवीन दबस
प्रवीन दबस हिन्दी फ़िल्मों के एक प्रसिद्ध अभिनेता हैं।
रणवीर शौरी
रणवीर हिन्दी फ़िल्मों के एक प्रसिद्ध अभिनेता हैं।
जाने भी दो यारों (1983 फ़िल्म)
जाने भी दो यारों १९८३ में बनी हिन्दी भाषा की व्यंगात्मक तथा हास्य फ़िल्म है।  पेशेवर फोटोग्राफर विनोद चोपड़ा (नसीरुद्दीन शाह) और सुधीर मिश्रा (रवि वासवानी) मुंबई में एक फोटो स्टूडियो खोलते हैं लेकिन उनकी दुकान चलती नहीं है। एक विनाशकारी शुरुआत के बाद, उनको "खबरदार" प्रकाशन के संपादक द्वारा कुछ काम दिया जाता है। यह प्रकाशन शहर के अमीर और प्रसिद्ध लोगों के अपवादात्मक जीवन को उजागर करता है। वे दोनों संपादक शोभा सेन (भक्ति बर्वे) के साथ मिलकर एक बेईमान बिल्डर तरनेजा (पंकज कपूर), और भ्रष्ट नगर निगम आयुक्त डी मेलो (सतीश शाह) के बीच चल रहे भ्रष्टाचार को प्रकाश में लाने के लिए एक कहानी पर काम शुरू कर देते हैं। अपनी जांच के दौरान उनको पता लगता है कि एक और बिल्डर आहूजा (ओम पुरी) भी इस घोटाले में शामिल है।
अपनी कहानी पर काम करने के दौरान सुधीर और विनोद एक फोटोग्राफी प्रतियोगिता में हिस्सा लेते हैं जिसकी पुरस्कार राशि रु ५००० है और सारे शहर में तस्वीरें खींचते हैं। फ़ोटो धुलाई के दौरान एक फ़ोटो में वे एक आदमी को किसी को गोली मारते हुए देखते हैं। फ़ोटो बड़ी करने पर उनको यह ऐहसास होता है कि हत्यारा तरनेजा के अलावा अन्य कोई नहीं है। वे तुरंत उस पार्क में जाते हैं जहाँ उन्होंने वह तस्वीर खींची थी और उनको ऐहसास होता है कि लाश झाड़ियों के पीछे पड़ी है।। इससे पहले कि वे लाश तक पहुँचते, लाश ग़ायब हो जाती है, लेकिन उनको सोने का एक कफ़लिंक मिल जाता है। कुछ समय उपरान्त, वे स्वर्गवासी नगर निगम आयुक्त डी मेलो की स्मृति को समर्पित एक पुल के उद्घाटन में भाग लेने जाते हैं। यहाँ उनको दूसरा कफ़लिंक भी मिल जाता है। वे रात में लौटकर उस क्षेत्र की खुदाई करते हैं तो उनको एक ताबूत मिलता है जिसमें डी मेलो की लाश होती है।
वे दोनों लाश की कई तस्वीरें खींचते हैं, और इस उम्मीद से कि अब तरनेजा का पर्दाफ़ाश हो जाएगा, ताबूत में पहिये लगाकर अपने साथ ले जाने की तैयारी करते हैं। लेकिन अचानक ताबूत गायब हो जाता है। बाद में उनको पता चलता है कि नशे की हालत में तरनेजा के प्रतिद्वंद्वी आहूजा ताबूत को अपनी कार से बांधकर अपने ले गया है। वे यह जानकारी शोभा को देते हैं, जो को ब्लैकमेल करना शुरू कर देती है जिसकी जानकारी इन दोनों को नहीं है। तरनेजा इन तीनों को सौदा करने के लिए अपने यहाँ आमंत्रित करता है और उन्हें मारने के लिए एक बम रखवा देता है। दुर्भाग्य से बम तरनेजा और उसके गुर्गे के मुँह में फट जाता है, और दृश्य से यह तिकड़ी भागने में कामयाब हो जाती है।
कुछ समय पश्चात् इन दोनों को यह ऐहसास हो जाता है कि आहूजा से तरनेजा को पकड़वाने की उम्मीद रखना बेकार है और शोभा तरनेजा को ब्लैकमेल करके अपना उल्लू सीधा कर रही है और इसलिए वे लाश को आहूजा के फार्म हाउस से गायब करते हैं, और लाश को स्केट्स पहनाकर भागने की कोशिश करते हैं लेकिन तरनेजा, आहूजा, नए नगर आयुक्त श्रीवास्तव (दीपक काज़िर), शोभा और तरनेजा व आहूजा के सहयोगी उनका पीछा करते हैं जिसके उपरान्त बुरख़ा पहनी महिलाओं के भेष में उनके कई हास्यास्पद दृश्य हैं।
चरमोत्कर्ष दृश्य एक स्टेज पर चल रहे महाभारत के द्रौपदी चीर हरण प्रकरण नाटक पर दर्शाया गया है जिसमें यह दोनों और इनका पीछा कर रहे लोग नाटक के बीच में घुसकर नाटक को एक मनोरंजक मोड़ दे देते हैं और महाभारत के बीच में सलीम-अनारकली की प्रेम गाथा भी शामिल कर देते हैं। इस पूरे प्रकरण में डी मेलो की लाश पहले द्रौपदी और फिर अनारकली का रोल अदा करती है।
महिलाओं का घरेलू उत्पीड़न
महिलाओं की सुरक्षा हेतु एक विधेयक जो भारतीय संसद ने महिलाओं के विरुद्ध घरेलू उत्पीड़न रोकनें के लिय पारित किया - "प्रोटेक्शन ऑफ विमेन फ्रोम द डोमेस्टिक वायलेंस एक्ट - २००५"
लिंग अनुपात
प्रति एक हजार (१०००) पुरुषों पर स्त्रियों की संख्या लिंग अनुपात कहलाती हैं। भारत में लिंग अनुपात देश मे लिंग अनुपात प्रायः महिलाओं के साथ नहीं होता है इसका मुख्य कारण क्या है  इसका मुख्य कारण है कि आज कल अधिकतर व्यक्ति पुत्र प्राप्ति की कामना करते हैं वर्तमान मे भारत मे सबसे कम लिंगानुपात वाला राज्य हरियाणा है। जहां पर लिंगानुपात केवल 879 है। जबकि सबसे अधिक लिंगानुपात वाला राज्य केरल है।
बीघा
बीघा भारत के कुछ हिस्सों तथा नेपाल एवं बांग्लादेश में जमीन की माप करने का पारम्परिक पैमाना है जिसका प्रयोग अब भी किया जाता है। भारतीय राज्य बंगाल, बिहार, गुजरात, असम इत्यादि में इसका प्रयोग होता है। बीघा हिन्दू लम्बाई गणना में क्षेत्रफ़ल मापने की इकाई है। एक बीघा १५०० से २५ऊ वर्ग मीटर तक होता है. और यहभारत के अलावा नेपाल में भी प्रचलित है।
राजस्थान में एक बीघा एक एकड़ से थोड़ा छोटा होता है और महाराष्ट्र में एक बीघा में 20 गुंठे होते है। हरियाणा में एक एकड़ में 5 बीघे होते हैं।
बिहार के गोपालगंज,सीवान,सारण तथा चंपारण ज़िला में जमीन की नापी ज्यादातर जगहों पर, 1लग्गी=6 हाथ के आधार पर की जाती है। आईए जानते है, यहां के अमीनी से संबंधित कुछ महत्वपूर्ण तथ्य: 1 लग्गी=6हाथ, 1 हाथ=1.5फुट=18इंच, 1 जरीब=100कड़ी=66फीट, 1 कड़ी=7.92इंच=0.66फीट, 1बीघा=20 कट्ठा, 1कट्ठा=20 धुर, 1धुर=20 धुरकी
वर्गकड़ी से धुर, कट्ठा एवं डिसमिल में निकालने का सूत्र: सबसे महत्वपूर्ण फॉर्मूला नीचे दी गई है, जिसे हमेशा याद रखें।
1 कट्ठा=3.72 डिसमिल, 1 डिसमिल=5.376 धुर, 1 धुर= 185.95 वर्गकड़ी
किसी वर्गकार या आयतकार प्लॉट का एरिया गुनिया से धुर में निकालने की विधि -
सबसे पहले गुनिया से प्लॉट के नक्शा, पर खेसरा संख्या के अनुसार उसकी दिशा देख कर,लंबाई तथा चौड़ाई को नापते है।
इसके बाद उसके लंबाई और चौड़ाई को गुणा करके 186 से भाग दे देते है। जो उस प्लॉट के एरिया (रकबा) का मान धूर में निकलता है।
तत्पश्चात् जरीेब से प्लॉट को नाप कर देखते है। प्लॉट के लंबाई, तथा चौड़ाई को नापते है । ये जो मान वर्ग कड़ी में आता है, उसको 186 से भाग देने पर धुर में मान निकल जाता है।
Note- सामान्यतया कैलकुलेशन करते समय 185.95 को 186 के बराबर लेते है।
ओज़ोन
'ओजोन'OZONE' (O)आक्सीजन के तीन परमाणुओं से मिलकर बनने वाली एक गैस है जो वायुमण्डल में बहुत कम मत्रा (०.०२%) में पाई जाती हैं। समुद्र-तट से 30-32km की ऊँचाई पर इसकी सान्द्रता अधिक होती है। यह तीखे गंध वाली अत्यन्त विषैली गैस है।  'ओजोन'OZONE' (O) आक्सीजन के तीन परमाणुओं से मिलकर बनने वाली एक गैस है जो वायुमण्डल में बहुत कम मात्रा (०.०२%) में पाई जाती हैं। समुद्र-तट से 30-32km की ऊँचाई पर इसकी सान्द्रता अधिक होती है। यह तीखे गंध वाली अत्यन्त विषैली गैस है। जमीन के सतह के उपर अर्थात निचले वायुमंडल में यह एक खतरनाक दूषक है, जबकि वायुमंडल की उपरी परत ओजोन परत के रूप में यह सूर्य के पराबैंगनी विकिरण से पृथ्वी पर जीवन को बचाती है, जहां इसका निर्माण ऑक्सीजन पर पराबैंगनी किरणों के प्रभावस्वरूप होता है। ओजोन ऑक्सीजन का एक अपररूप है। यह समुद्री वायु में उपस्थित होती है।ऑक्सीजन की एक मंद शुष्क धारा नीरव विद्युत विसर्जन से गुजरे जाने पर ओजोन में परिवर्तित होती है।
वॉन मैरम ने सन १७८५ में विद्युत विसर्जन यन्त्रों के पास एक विशेष प्रकार की गन्ध का अनुभव किया जिसका उल्लेख उन्होने अपने लेखों में भी किया। १८०१ में क्रिक शैंक को भी ऑक्सीजन में विद्युत विसर्जन करते समय यही अनुभव हुआ। १८४० में शानबाइन नें इस गंध का कारण एक नयी गैस को बताया और उन्होने इसे ओजोन नाम दिया जो यूनानी शब्द ओजो यानि मैं सूंघता हूं पर आधारित था। सन १८६५ में सोरेट ने यह सिद्ध किया कि यह गैस ऑक्सीजन का एक अपररूप है और इसका अणुसूत्र O है।
ईन्धन
ईधंन (Fuel) ऐसे पदार्थ हैं, जो आक्सीजन के साथ संयोग कर काफी ऊष्मा उत्पन्न करते हैं। 'ईंधन' संस्कृत की इन्ध्‌ धातु से निकला है जिसका अर्थ है - 'जलाना'। ठोस ईंधनों में काष्ठ (लकड़ी), पीट, लिग्नाइट एवं कोयला प्रमुख हैं। पेट्रोलियम, मिट्टी का तेल तथा गैसोलीन द्रव ईधंन हैं। कोलगैस, भाप-अंगार-गैस, द्रवीकृत पेट्रोलियम गैस और प्राकृतिक गैस आदि गैसीय ईंधनों में प्रमुख हैं।
आजकल परमाणु ऊर्जा भी शक्ति के स्रोत के रूप में उपयोग की जाती है, इसलिए विखंडनीय पदार्थों (fissile materials) को भी अब ईंधन माना जाता है।
वैज्ञानिक और सैनिक कार्यों के लिए उपयोग में लाए जानेवाले राकेटों में, एल्कोहाल, अमोनिया एवं हाइड्रोजन जैसे अनेक रासायनिक यौगिक भी ईंधन के रूप में प्रयुक्त होते हैं। इन पदार्थों से ऊर्जा की प्राप्ति तीव्र गति से होती है। विद्युत्‌ ऊर्जा का प्रयोग भी ऊष्मा की प्राप्ति के लिए किया जाता है इसलिए इसे भी कभी-कभी ईंधनों में सम्मिलित कर लिया जाता है। ईंधन मुख्यतः तीन प्रकार के होते हैं -
ईकाई ईंधन से जितनी ऊर्जा प्राप्त होती है उसे उस ईंधन का 'कैलोरी मान' कहा जाता है। प्रमुख ईंधनों के कैलोरी मान नीचे दिये गये हैं।
डीज़ल
डीज़ल एक प्रकार का उदप्रांगार ईंधन है जो पेट्रोलियम को कई चरणों में ठंडा करने से एक चरण (२००-३५० C) में बनता है। इसका उपयोग वाहनों, मशीनों, संयत्रों आदि को चलाने के लिए ईंधन के रूप मे किया जाता है। इसका प्रयोग भारी वाहनों तथा तापज्वलित यानि संपीडित वायु में उड़ेलने से हुए स्वतः दहन इंजनों में इस्तेमाल होता है। प्रति लीटर इसमें पेट्रोल के बराबर रासायनिक ऊर्जा होती है। इसके द्वारा चालित इंजनों में नाट्रोजन आक्साईड तथा कालिख के कण अधिक होते हैं, जिसकी वजह से प्रदूषण को नियंत्रित करना मुश्किल होता है। इसलिए इसके स्थान पर जैविक पदार्थों से बने तेल, जिन्हें "जैव डीज़ल" कहा जाता है, का इस्तेमाल शुरु हुआ है। डीज़ल शब्द का इस्तेमाल इस विस्थापित तेल के लिए भी होता है।
भारत में इस पर पेट्रोल के मुकाबले कम कर लिया जाता है जिसकी वजह से ये पेट्रोल से सस्ता होता है। इसके विपरीत कई देशों में इसके इस्तेमाल को कम करने के उद्देश्य से अधिक कर लगाया जाता है। इसका नाम जर्मन आविष्कारक रुडोल्फ़ डीज़ल के नाम पर पड़ा है जिसने 1892 में डीज़ल इंजन के लिए पेटेंट लिया।
डीज़ल सामान्यतः द्रव रूप में पाया जाता है जिसमें कई उदप्रांगार रहते हैं। इस द्रव का घनत्व 820 ग्रान प्रति लीटर, यानि लगभग 820 किग्रा/मी3 होता है तथा इसका वाष्पीकरण 140-250 डिग्री सेन्टीग्रेड पर होता है। इसकी रचना कई उदप्रांगार के मिश्रण से होती है जिसमें खुली कड़ी तथा सुगंधित गोल कड़ी के कार्बन परमाणुओं से बने उदप्रांगार शामिल हैं। इसका औसत रासायनिक सूत्र C12H23 माना जाता है। इसमें प्रति लीटर ऊर्जा 43.18 मेगाजूल होती है जो पेट्रोल से थोड़ी अधिक है पर प्रति किलो दोनों में समान ऊर्जा रहती है।
मिस्टर एंड मिसेज़ खिलाड़ी (1997 फ़िल्म)
मिस्टर एंड मिसेज़ खिलाड़ी 1997 में बनी हिन्दी भाषा की फिल्म है।
कादर ख़ान
क़ादर ख़ान (22 अक्तूबर 1937- 31 दिसम्बर 2018) एक हिन्दी फ़िल्म हास्य अभिनेता होने के साथ साथ एक फ़िल्म निर्देशक भी थे। उन्होंने अबतक 300 से अधिक फ़िल्मो में काम किया है। उनकी पहली फ़िल्म दाग (1973) थी जिसमे उन्होंने अभियोगपक्ष के वकील की भूमिका निभाई थी। उन्होंने स्नातक की पढ़ाई "इस्माइल यूसुफ कॉलेज" से पूरी की। उन्होंने एक शिक्षक के रूप में भी कार्य किया। कादर खान की मृत्यु कनाडा में 31 दिसम्बर 2018 को शाम करीब 6 बजे हुई। इन्हें कनाडा के मिसीसॉगा शहर के कब्रिस्तान मेें ही दफनाया गया।
कादर खान के फ़िल्मी जीवन की शुरुआत तब हुई एक बार वे अपने कॉलेज में किसी भूमिका को निभाया तो वहां उपस्थित लोगो ने उनकी काफ़ी प्रशंसा की। जब अभिनेता दिलीप कुमार को ये पता चला तो उन्होंने खान को बुलाया और उन्हें रोल देखने कि इच्छा ज़ाहिर की तो खान ने अच्छे से तैयार कर उनके लिए प्रदर्शित किया। दिलीप कुमार उनके प्रदर्शन से काफी प्रभावित हुए और उन्होंने खान को "सगीना महतो" और "बैराग" फ़िल्मो में काम दे दिया।
अपने कला और आवाज से प्रभावित कर देने वाले खान ने कई पुरस्कार भी प्राप्त किए है।
कादर ख़ान जीवन के अंतिम दिनों में सुप्रान्यूक्लियर पाल्सी नामक बीमारी से जूझ रहे थे, जो कि एक लाइलाज बीमारी है। साँस लेने में तकलीफ़ के कारण उन्हें 28 दिसंबर 2018 को कनाडा के एक अस्पताल में भर्ती कराया गया, जहाँ वे अपने बेटे-बहू के पास इलाज कराने के लिये लिये आये थे। 31 दिसंबर 2018 (पूर्वी समय मंडल के अनुसार) उनके पुत्र सरफराज खान ने उनकी मृत्यु की पुष्टि की। उनका अंतिम संस्कार कनाडा के मिसिसागुआ स्थित मेअडोवले कब्रिस्तान में हुआ।
बाग़बान (2003 फ़िल्म)
बाग़बान 2003 में बनी हिन्दी भाषा की फिल्म है। इस फिल्म का निर्देशन रवि चोपड़ा ने किया है। इसके निर्माता बी आर चोपडा हैं। इस फिल्म में मुख्य किरदार के रूप में अमिताभ बच्चन, हेमामालिनी, सलमान ख़ान, परेश रावल, महिमा चौधरी, रिमी सेन और असरानी ने कार्य किया है।
राज (अमिताभ बच्चन) और पुजा मल्होत्रा (हेमा मालिनी) एक दूसरे से और अपने बच्चों से बहुत प्यार करते रहते हैं। लेकिन उनके बच्चे ज़िम्मेदारी से भागने के चक्कर में यह कह देते हैं की वह दोनों कुछ कुछ महीने अलग अलग एक एक बच्चे के घर में रहें। राज और पुजा अपने बच्चों के लिए अलग अलग हो जाते हैं। इन दिनों में राज अपने दोस्त हेमंत (परेश रावल) की मदद से अपनी किताब लिखता है। जब राज और पुजा मिल जाते हैं तो उसके बाद उनकी मुलाक़ात आलोक से होती है। जिसे उन दोनों ने बचपन में गोद लिया था। वह बाद में जब आलोक (सलमान खान) के पास आ जाते हैं तो उसके बाद हेमंत पटेल राज को उसके किताब के सफलता के बारे में बताता है। कुछ ही समय में राज बहुत अमीर हो जाता है। जब वह अमीर हो जाता है तब उसके बच्चे भी उसके पास आ जाते हैं। लेकिन वह उन्हें नहीं स्वीकारता है। पर बाद में उन बच्चों को अपनी गलती का एहसास हो जाता है।
खलनायक (फ़िल्म)
खलनायक 1993 में बनी हिन्दी भाषा की एक्शन फिल्म है। इसका निर्माण और निर्देशन सुभाष घई ने किया है और मुख्य किरदार संजय दत्त, माधुरी दीक्षित और जैकी श्रॉफ ने निभाए हैं। यह फिल्म "आँखें" के बाद साल की सबसे बड़ी हिट फिल्म थी। इसने 2 फिल्मफेयर पुरस्कार भी जीते थे।
बल्लू बलराम प्रसाद (संजय दत्त) एक गैंगस्टर है जिसे इंस्पेक्टर राम (जैकी श्रॉफ) ने गिरफ्तार किया है। बल्लू जेल से बच निकलता है, जब राम अपनी प्रेमिका गंगा (माधुरी दीक्षित) से मिलने जाता है, जो भी एक पुलिस अधिकारी है। जब इसकी खबर बाहर आती है, तो राम की प्रतिष्ठा खराब हो जाती है क्योंकि मीडिया राम को ऐसे अधिकारी के रूप में चित्रित करता है जिसने अपना कर्तव्य उपेक्षित कर दिया है। गंगा, राम की प्रतिष्ठा को बहाल करने के प्रयास में गुप्त मिशन पे जाती है। गंगा को पता चलता है कि बल्लू एक दयालु व्यक्ति है जो गरीबी और परिस्थितियों के कारण अपराध में पड़ गया है, और वह उसे ठीक करने की कोशिश करती है। इस बीच, बल्लू का गंगा के साथ प्यार में पड़ना शुरू हो गया। जब उसे पता लगाता है कि वह उससे प्यार नहीं करती और पुलिस अधिकारी है तो वह क्रोधित हो जाता है। गंगा ने बल्लू की मदद करना जारी रखी क्योंकि उसने उसमें अच्छाई देखी है। इस बीच, राम मदद के लिए बल्लू की मां से संपर्क करता है और महसूस करता है कि बल्लू वास्तव में उसके बचपन का दोस्त हैं। बल्लू की मां और बल्लू क्रमशः राम और गंगा को बताते हैं कि कैसे रोशिदा ने उनकी गरीबी का इस्तेमाल बल्लू को भ्रष्ट करने के लिए किया था। रोशिदा ने बल्लू की बहन को मार डाला और पुलिस पर दोष लगाया।
गंगा डरती है कि पुलिस बल्लू को मार डालेगी और पुलिस को उसे गोली मारने से रोक देती है, जिससे वह भाग जाता है। उसे अपराधी की सहायता के लिए गिरफ्तार किया जाता है और बल्लू के साथ रिश्ते में होने का आरोप लगाया जाता है, जो उसकी पेशेवर और व्यक्तिगत प्रतिष्ठा को नष्ट कर देता है। बल्लू की मां (राखी गुलज़ार) उसे पाती है। निम्नलिखित टकराव में, बल्लू की मां राम का पक्ष लेती है और बल्लू को मनाने की कोशिश करती है। रोशिदा की मौत के बाद, बल्लू खुद को नए मालिक के रूप में स्थापित करता है - लेकिन उसकी प्रेमिका ने सूचित किया कि गंगा उसकी सहायता के लिए मुकदमा चलाने जा रही है। दिल में बदलाव होने के कारण, बल्लू अदालत पर हमला करता प्रतीत होता है, लेकिन फिर आत्मसमर्पण करता है और शपथ लेता है कि गंगा निर्दोष है, जिससे उसकी प्रतिष्ठा बहाल हो जाती है और वह और राम मिलते हैं।
सौदागर (1991 फ़िल्म)
सौदागर 1991 में बनी हिन्दी भाषा की फिल्म है। इसका निर्देशन और निर्माण सुभाष घई द्वारा किया गया। इसमें हिन्दी सिनेमा के दो वरिष्ठ अभिनेता दिलीप कुमार और राज कुमार मुख्य भूमिकाओं में हैं। ये "पैगाम" (1959) के बाद दूसरी फिल्म थी जिसमें दोनों नजर आए। ये दो नए कलाकार विवेक मुशरान और मनीषा कोइराला की पहली फिल्म थी। "अनोखा अंदाज़" मनीषा की पहली फिल्म होने वाली थी लेकिन वो देरी से 1995 में जारी हुई।
फिल्म की कहानी दो जिगरी दोस्तों पे केंदित है। साथ ही इसमें "रोमियो और जूलियट" से समानताएँ पाई गई। फिल्म सफल रही थी और ये दिलीप कुमार की आखिरी प्रमुख फिल्म रही। इसके गीत भी प्रसिद्धी पाए थे।
यह फिल्म मंधारी, एक बूढ़े अपंग व्यक्ति के साथ शुरू होती है, जो कुछ दोस्तों की कहानी कुछ बच्चों को सुना रहा है। कहानी में, जमींदार का पुत्र राजेश्वर सिंह और एक गरीब लड़का वीर सिंह, दोस्त बन गए। एक दूसरे को राजू और वीरू बुलाने लगते हैं। वे जैसे-जैसे बड़े हो जाते हैं, राजू वीरू के साथ अपनी बहन पलिकांता की शादी की व्यवस्था करने का फैसला करता है। हालाँकि दहेज की माँग करने वाले ससुराल वालों के कारण एक लड़की की शादी बाधित हो जाती है। वीरू उससे शादी करके लड़की और उसके माता-पिता के इज्जत को बचाने के लिए कदम उठाता है। राजू इससे चौंक गया है जबकि उसकी बहन जो वीरू को पसंद करती थी, आत्महत्या कर लेती है। उजड़ा हुआ और परेशान राजू अब घोषणा करता है कि वीरू जो भी हुआ उसके लिए पूरी तरह उत्तरदायी है और अब उसका जानी दुश्मन है।
चुनिया नामक व्यक्ति दोनों पक्षों को युद्ध में रखकर राजेश्वर के पैसे ऐंठने शुरू करता है। चुनिया वीर के बेटे विशाल को मरवा देता है। वो सोचता है कि राजेश्वर वीर को खत्म करने के लिए कुछ भी कर सकता है। वर्षों में तनाव बढ़ता है। मंधारी, जिसे अब भिखारी और कहानी का हिस्सा बताया गया है। कुछ भाग्यशाली लोगों में से एक है, जिसे किसी भी तरफ से मौत का कोई डर नहीं है। यहाँ, राजेश्वर की पोती राधा और वीर का पोता वासु एक दूसरे से मिलते हैं। राधा और वासु शत्रुता से अनजान हैं और प्यार में पड़ते हैं। जब मंधारी को इस बारे में पता लगा है, तो वह खुशी से प्रेमियों को सच बताता है। फिर, वह शत्रुता को समाप्त करने की अपनी योजनाओं को प्रकट करता है।
इस बीच, चुुनिया ने पूरी तरह से राजेश्वर के गढ़ में घुसपैठ की। वह एक बार फिर आग लगाने का फैसला करता है। वे वीरू के क्षेत्र से अमला नाम की एक लड़की का अपहरण, बलात्कार और हत्या करता है। चुनिया की चाल काम करती है, प्रेमियों भी उजागर हो जाते हैं। हालाँकि, चुनिया की किस्मत लंबे समय तक नहीं टिकती है। चुनिया के आदमियों ने राजेश्वर पर हमला किया और चुनीया का असली चेहरे को उजागर किया। एक परेशान राजेश्वर और एक सहानुभूति पूर्ण वीर अंततः दशकों की अपनी शत्रुता को खत्म करते हैं। यहाँ, चुनिया की बेताबी बढ़ती है और वो राधा और वासु का अपहरण कर लेता है। दोनों पक्षों के लोग चुुनिया के खिलाफ लड़ने के लिए एकजुट हो जाते हैं।
जल्द ही, राधा और वासु बचाए गए, लेकिन वे इस तथ्य से अनजान हैं कि उनके दादाजी मिल गए हैं। राजू और वीरू चुनिया को मार देते हैं, लेकिन खुद घायल हो जाते हैं। जैसे-जैसे मित्र एक-दूसरे की बाहों में मर जाते हैं, इस दोस्ती और शत्रुता का अंतिम अध्याय बंद हो जाता है। कहानी वर्तमान में लौटती है जिसमें पता चलता है कि राधा और वासु ने विवाह किया था। उन्होंने अपने दादा दादी के नाम पर एक ट्रस्ट बनाया था, जो बच्चों को शिक्षा प्रदान कर रहा है। मंधारी कहानी उन्हीं को सुना रहा है। राधा और वासु ने स्कूल का उद्घाटन आरती के सामने किया।
जंगली (1961 फ़िल्म)
जंगली 1961 में बनी हिन्दी भाषा की फिल्म है। यह सुबोध मुखर्जी द्वारा निर्मित और निर्देशित है। संगीत शंकर-जयकिशन का है और गीत शैलेन्द्र और हसरत जयपुरी के हैं। इस फिल्म में शम्मी कपूर, ललिता पवार, शशिकला, अनूप कुमार और असित सेन हैं। सायरा बानो ने अपनी पहली फिल्म में सर्वश्रेष्ठ अभिनेत्री के लिये फिल्मफेयर नामांकन अर्जित किया।
चन्द्रशेखर (शम्मी कपूर) एक ऐसे परिवार में पला-बढ़ा होता है जहाँ हँसने की इजाज़त नहीं होती है। शेखर की दबंग माँ (ललिता पवार) द्वारा घर संचालित होता है। इस घर में केवल एक ही है जो हंसने और जीवन का आनंद लेने की हिम्मत करती है। वह है शेखर की बहन माला (शशिकला), जो जीवन (अनूप कुमार) से प्यार करने की हिम्मत भी रखती है। चीजें बदल जाती हैं जब उनकी माँ को माला के इस प्रेम सम्बंध के बारे में पता चलता है और वह शेखर को उसको घर से दूर कश्मीर ले जाने के लिए कहती है। इस निर्देश के साथ कि वह वहाँ ऊँचे घराने की किसी लड़की से शादी कर ले।
कश्मीर में चन्द्रशेखर को राजकुमारी (सायरा बानो) नाम की एक लड़की मिलती है जिसे वह किसी राज्य की राजकुमारी मानने लगता है। राजकुमारी उसे हंसना सिखाती है। वह राजकुमारी के साथ एक दिन बर्फीले तूफान के दौरान रात में फंसे होने के बाद महसूस करता है कि वह क्या खो रहा है। वह चिंता मुक्त आदमी बन जाता है। इस परिवर्तन का माला द्वारा स्वागत किया जाता है, लेकिन उसकी मां द्वारा नहीं। मामलों को बदतर बनाने के लिए, राजकुमारी किसी राजसी परिवार से ताल्लुक नहीं रखती है और शेखर को पता है कि उसकी माँ राजकुमारी के साथ उसकी शादी को कभी भी स्वीकार नहीं करेगी।
सायरा बानो
सायरा बानो (जन्म: 23 अगस्त, 1944) हिन्दी फ़िल्मों की एक अभिनेत्री हैं।
दीदार (1992 फ़िल्म)
दीदार प्रमोद चक्रवर्ती द्वारा निर्देशित 1992 की हिंदी फिल्म है। इसमें अक्षय कुमार, करिश्मा कपूर, अनुपम खेर और तनुजा मुख्य अभिनेता हैं। अन्य कलाकारों में लक्ष्मीकांत बेर्डे, सीमा देव, अजीत वाच्छानी, अंजना मुमताज़, राजेश पुरी और विजू खोटे शामिल हैं। यह फिल्म अक्षय कुमार की पहली फिल्म होने वाली थी, लेकिन "सौगंध" को इससे पहले रिलीज़ किया गया था। आनंद (अक्षय कुमार) और सपना (करिश्मा कपूर) प्यार में पड़ते हैं। अतीत में, आनंद के पिता ने सपना के पिता को धोखा दिया था और वह निर्दोष होने के बावजूद जेल गए थे। आनंद जेल से सपना के पिता को मुक्त करने की ठानता है। वह अपने पिताजी से पुलिस के सामने सच को स्वीकार कराने की कहता है। उसके पिता अपनी गलतियों को समझते हैं और सपना के माता-पिता से क्षमा मांगते हैं। वह आनंद और सपना को एकजुट करते हुए मर जाते हैं।
बेताब (1983 फ़िल्म)
बेताब 1983 में बनी हिन्दी भाषा की प्रेमकहानी फ़िल्म है। इसको राहुल रवैल ने निर्देशित किया और इसमें सनी देओल और अमृता सिंह अपनी पहली फ़िल्म में हैं। संगीत आर॰ डी॰ बर्मन द्वारा निर्मित किया गया। जारी होने पर ये फिल्म साल की सबसे सफल फिल्मों में से एक रही थी। इसको 1987 में तेलुगू में "सम्राट" नाम से पुननिर्मित किया गया था जिसमें रमेश बाबू और सोनम कलाकार रहे थे।
यह फिल्म दो युवाओं की प्रेम कहानी है, जिनके परिवारों के हैसियत के अंतर के बावजूद वो प्यार में पड़ जाते हैं। सनी (सनी देओल), युवा, गरीब और खुशहाल लड़का है जो अपनी माँ सुमित्रा (निरूपा रॉय) के साथ अपने खेत के पास बने घर में रहता है। पूर्व में, उसके पिता अविनाश एक बड़े व्यवसायी थे, लेकिन वे दिवालिया हो गए थे। इसी कारण से उन्होंने आत्महत्या कर ली। अवनीश सरदार दिनेश सिंह (शम्मी कपूर) के साथ घनिष्ठ मित्र थे, जो शहर के सबसे अमीर और शक्तिशाली लोगों में से एक हैं। जब सरदार को पता चलता है कि अवनीश दिवालिया हो गया, तो वह उसकी तरफ पीठ मोड़ लेता है। सरदार की एक बेटी है जिसका नाम रोमा (अमृता सिंह) है। वह बिगड़ैल है, घमंडी है और सभी लोगों की आदी है जो उसके घेरे हुए रहते हैं। वह सनी की बचपन की दोस्त थी।
अब, सरदार शहर के बाहर एक नया अस्तबल खरीदता है, जो सनी के खेत के पास है। जब सनी अपनी माँ के साथ ट्रेन स्टेशन पर जाता है, तो वह रोमा को कई सालों बाद देखता है। सनी उसे तुरंत पहचान लेता है, लेकिन रोमा उसे नहीं पहचान पाती। फलस्वरूप, वे संयोग से खेत पर एक दूसरे से कई बार मिलते हैं। वे लगातार झगड़ा करते हैं, लेकिन जल्द ही उसे पता चलता है कि वह उसका बचपन का दोस्त है और वे अपने बचपन के प्यार को फिर से शुरू करते हैं।
अमृता सिंह
अमृता सिंह (जन्म: 9 फरवरी, 1958) हिन्दी फ़िल्मों की एक अभिनेत्री हैं।
अमृता सिंह रुखसाना सुल्ताना और शविंदर की बेटी हैं। 1992 में सैफ़ अली ख़ान ने अमृता सिंह से शादी की थी। सैफ और अमृता में बारह वर्ष का अंतर था, अमृता के दो बच्चे इब्राहिम और सारा अली ख़ान हैं।
सिंह ने 1983 में "बेताब" के साथ अपनी बॉलीवुड की शुरुआत की, एक बेहद सफल फिल्म जिसमें उन्हें सनी देओल के साथ जोड़ा गया था। 1984 में सनी जैसे हिट के बाद, "मर्द" (जो उस वर्ष की सबसे बड़ी हिट थी) और 1985 में "साहेब", 1986 में "चमेली की शादी" और "नाम" और 1987 में "ख़ुदगरज" ने सिंह की सफलतापूर्वक जोड़ी बनाई कई फिल्में, न केवल सनी देओल और संजय दत्त के साथ, बल्कि 1980 के दो प्रमुख कलाकार अनिल कपूर और अमिताभ बच्चन के साथ भी। साथ ही प्रमुख भूमिका निभाते हुए, उन्होंने "राजू बन गया जेंटलमैन" (1992) और "आइना" (1993) जैसी फिल्म किया। उन्होंने फिल्मफेयर सर्वश्रेष्ठ सहायक अभिनेत्री पुरस्कार भी जीता। 1993 की फिल्म "रंग" में उनकी उपस्थिति के बाद उन्होंने अभिनय छोड़ दिया।
सिंह "शहीद" फिल्म के साथ 2002 में अभिनय करने के लिए लौट आईं जिसमें उन्होंने भगत सिंह (बॉबी देओल द्वारा निभाई) की मां की भूमिका निभाई। वह 2005 में स्टार प्लस पर प्रसारित एकता कपूर के परिवार नाटक "कविंजली" के साथ टेलीविजन उद्योग में शामिल हो गईं। सिंह को शो में नकारात्मक भूमिका में देखा गया, जिसे जल्द ही बेहद लोकप्रियता मिली। उस वर्ष बाद में, उन्होंने फिल्म "कलयुग" के लिए एक और नकारात्मक भूमिका में उनके प्रदर्शन के लिए प्रशंसा जीती। 2007 में, सिंह ने अपूर्व लखिया द्वारा निर्देशित संजय गुप्ता फिल्म "शूटआउट ए लोखंडवाला" में गैंगस्टर माया डॉलास की मां, रत्नाप्रभा डॉलास की भूमिका निभाई। विवेक ओबेरॉय ने माया की भूमिका निभाई। बाद में वह फिल्म "दस कहानियाँ" में दिखाई दीं।
अपनी अभिनय यात्रा जारी रखते हुए सिंह 2010 में फिल्म "कजरारे" में और "औरंगजेब" में भी दिखाई दीं, जहां उन्हें लगभग दो दशकों के बाद जैकी श्रॉफ के साथ देखा गया। 2014 में उन्हें फिल्म प्रोडक्शंस द्वारा निर्मित फिल्म "टू स्टेट्स" में देखा गया था, जिसमें इन्होने सह-अभिनेता अर्जुन कपूर की मां की भूमिका निभाया। फिल्म 18 अप्रैल 2014 को रिलीज हुई। 2016 में, वह "फ्लाइंग जाट" में टाइगर श्रॉफ की मां थी और हाल ही में 2017 में वह प्रशंसित नाटक हिंदी "माध्यम" में दिखाई दी थी।
अनुभव (1971 फ़िल्म)
अनुभव 1971 में बनी हिन्दी भाषा की फिल्म है। प्रसिद्द निर्देशक बासू भट्टाचार्य द्वारा निर्मित फिल्म जिसमे संजीव कुमार, तनुजा और दिनेश ठाकुर मुख्य भूमिका निभाये| यह निर्देशक की, शहरी जीवनशैली के कारण गृहस्थ जीवन में तनाव को दर्शाता, विश्लेषकत्रय में से है जिसके अन्य फ़िल्में है आविष्कार (1973) और गृहप्रवेश (1979)| आगे चलकर फिल्म जगत में यह एक प्रमुख विषय रहा| मीता (तनुजा) व अमर सेन (संजीव कुमार) की शादी के कई साल हो गए पर उनके बच्चे नहीं हुए| अमर को दफ्तरी काम के कारण उन्हें कम समय साथ बिताने मिलता है। एक दिन मीता घर की ज़िम्मेदारी अपने हाथ लिए हरी (ए के हंगल) को छोड़ बाकी नौकरों को छुट्टी देती है। इस तरह उन्हें कुछ समय साथ बिताने मिलता है। इस बीच मीता का पुराना प्रेमी शशिभूषण (दिनेश ठाकुर) उनके जीवन व अमर के दफ्तर में काम पर आजाता है। कहानी के शेष भाग में यह दिखाया गया है के इन परिस्थितियों में अमर और मीता अपनी गृहस्थ जीवन किस तरह सुधारते है।
त्रिदेव
त्रिदेव 1989 में बनी हिन्दी भाषा की एक्शन रोमांचकारी फ़िल्म है। राजीव राय द्वारा निर्देशित इस फ़िल्म को गुलशन राय द्वारा निर्मित किया गया है। नसीरुद्दीन शाह, सनी देओल, जैकी श्रॉफ, माधुरी दीक्षित, संगीता बिजलानी और सोनम प्रमुख भूमिकाओं में हैं। फ़िल्म सुपर हिट रही थी। इसका संगीत भी लोकप्रिय रहा था।
करण सक्सेना एक पुलिस अधिकारी है जो अपने पिता के साथ रहता है जो पेशे से एक न्यायाधीश हैं। उसकी आयुक्त की बेटी दिव्या माथुर से शादी होनी तय है। वह भुजंग उर्फ ​​भैरव सिंह की अध्यक्षता में एक कुख्यात आपराधिक गिरोह का पता लगाता है। ऐसे करण को आपराधिक मामले में फँसा दिया जाता है। मामले का अदालत में मुकदमा चलाया गया है और पर्याप्त साक्ष्य की कमी के कारण करण दोषी साबित हो जाता है। उसी दिन उसके पिता ने खुद को लटककर आत्महत्या कर ली और उसे मधुरपुर नामक एक दूरस्थ इलाके में अपनी सजा के लिये स्थानांतरित किया गया। करण एक गिरोह "त्रिदेव" बनाता है, जिसमें जय सिंह नामक एक गांव डकैत है, जिसके पिता को भुजंग ने मार दिया था और आयुक्त का बेटा रवि माथुर, जिसकी बहन का भुजंग ने अपहरण कर लिया है। ये तीन पुरुष भुजंग और उसके गिरोह के खिलाफ प्रतिशोध की कसम खाते हैं। भुजंग के खिलाफ प्रतिशोध के हिस्से के रूप में वे अपने सामान के साथ अपने पहनने वाले घर को नष्ट कर देते हैं, बैंक चोरी को असफल कर देते हैं और खुले तौर पर उन्हें चुनौती देते हैं। अब ये पुरुष पुलिस के हस्तक्षेप बिना भूजंग के पूरे गिरोह को नष्ट करते हैं।
हीरो हीरालाल (1988 फ़िल्म)
हीरो हीरालाल 1988 में बनी हिन्दी भाषा की फ़िल्म है।